b"\n_START_ARTICLE_\nMont-Louis (Pyr\xc3\xa9n\xc3\xa9es-Orientales)\n_START_SECTION_\nGeografi\n_START_PARAGRAPH_\nMont-Louis ligger i Pyren\xc3\xa6erne i 1600 m h\xc3\xb8jde. Byen ligger hvor de 3 landskaber Conflent, Cerdagne og Capcir m\xc3\xb8des._NEWLINE_Med sine kun 39 ha er kommunen den mindste i Pyr\xc3\xa9n\xc3\xa9es-Orientales og den 10. mindste i hele Frankrig.\n_START_SECTION_\nHistorie\n_START_PARAGRAPH_\nEfter Pyren\xc3\xa6erfreden i 1659, hvor Roussillon blev fransk, \xc3\xb8nskede den franske konge Ludvig 14. at sikre den nye gr\xc3\xa6nse mod Spanien. Opgaven tilfaldt f\xc3\xa6stningsbyggeren Vauban, som i 1679 blandt flere projekter havde tegningerne klar for f\xc3\xa6stningsbyen Mont-Louis. I l\xc3\xb8bet af de n\xc3\xa6ste 2 \xc3\xa5r blev citadellet, som skulle huse 4.000 mand og 300 heste, bygget \xe2\x80\x93 prim\xc3\xa6rt af soldater. Den civile dele af byen udviklede sig dog kun langsomt. I 1720 var der 50 huse._NEWLINE_Efter den franske revolution skiftede byen i januar 1793 navn til Mont-Libre. Byen fik dog sit gamle navn tilbage 24. oktober 1803. Under Pyren\xc3\xa6erkrigen i 1793-94 modstod Mont-Louis to gange spanske angreb._NEWLINE_Fra 1946 til 1964 blev citadellet benyttet af franske elitefaldsk\xc3\xa6rmstropper. Siden da har det huset milit\xc3\xa6rakademiet CNEC (Centre national d'entra\xc3\xaenement commando)."